Clarence Seedorf
De Clarence Clyde Seedorf, gebuer den 1. Abrëll 1976 zu Paramaribo, Surinam, ass e fréieren hollännesche Foussballspiller an haitege Foussballtrainer.

Hien ass bis elo deen eenzege Spiller, dee mat dräi verschiddenen Ekippen am Ganze véiermol d'UEFA Champions League gewanne konnt. Zanter Januar 2014 ass hien Trainer vum AC Mailand.

Carrière als Spiller

Ajax Amsterdam 
Als Absolvent vun der Foussballschoul vun Ajax Amsterdam hat hie scho mat 16 Joer säin éischt Spill an der Eredivisie, wat bis haut e Rekord am hollännesche Foussball ass. Bei Ajax huet hie bis e fortgoung (no der Saison 1994/95) ënner anerem zwou national Meeschterschaften (1994, 1995) an zweemol am der Coupe (1993, 1994) gewonn. Hie konnt och duerch en 1:0 géint den AC Mailand d'Champions League gewannen. Am Ganzen huet hien an der Eredivisie 64 Partie gespillt, an deenen hie 11 Goler geschoss huet.

Sampdoria Genua 
Seng Erfolleger a seng foussballeresch Qualitéiten hunn d'Konkurrenz am Ausland op hien opmierksam gemaach. Den Zouschlag krut schliisslech den italieeneschen Éischtligist Sampdoria Genua, fir deen de Seedorf allerdéngs nëmmen eng Saison gespillt huet.

Real Madrid 
No enger éischter duerchwuessener Saison bei Sampdoria huet sech him d'Chance gebuede sech bei Real Madrid z'etabléieren. Am Summer 1996 huet hie bei Real Madrid gewiesselt.

Inter Mailand 
Am Januar 2000 huet hie fir 24,5 Milliounen Euro bei den Inter Mailand gewiesselt.

AC Mailand 
An der Saison 2002/03 huet hie fir de Francesco Coco bei de Lokalrival AC Mailand gewiesselt. Do ass hie séier Stammspiller ginn, ënner dem Trainer Carlo Ancelotti als Stammspiller an engem staarke Mëttelfeld mat de Kolleegen Andrea Pirlo an Gennaro Gattuso. A sengem éischte Joer gouf de Seedorf direkt mam AC Mailand Champions League Gewënner.

An der Saison 2006/07 huet hien den Trikot mat der Nummer 10 vum Rui Costa geierft, deen no 12 Joer an der Serie A zeréck a Portugal gewiesselt huet. An där Saison huet AC Mailand erëm d'Champions League gewonnen.

Botafogo FR 
Nom Auslafe vu sengem Kontrakt beim AC Mailand um Enn vun der Saison 2011/12 huet de Seedorf bei de Botafogo FR a Brasilien gewiesselt.

Bis zum Enn vu senger aktiver Carrière huet de Seedorf an 33 Matcher 13 Goler geschoss.

Titel an Erfolleger 
Mat de Veräiner
 FIFA-Klub-Weltmeschterschaft: 2007
 Weltpokal: 1998
 UEFA Champions League: 1995, 1998, 2003, 2007
 Europäesche Supercup: 2003, 2007
 Primera División (Spuenien): 1997
 Spuenesche Supercup: 1997
 Italieenesch Meeschterschaft: 2003/04, 2010/11
 Italieenesche Coupegewënner: 2002/03
 Italieenesche Foussball-Supercup: 2004, 2011
 Hollännesche Meeschter: 1994, 1995
 Hollännesche Pokal: 1993
 Hollännesche Supercup: 1993, 1994

Auszeechnungen
 Opnam an d'FIFA 100
 UEFA Club Football Awards Beschte Mëttelfeldspiller: 2007
 UEFA Team of the Year: 2002, 2007
 Sëlwer Ball vum FIFA-Klub-Weltmeeschterschaft: 2007

Carrière als Trainer

AC Mailand 
Mëtt Januar 2014 ass de Seedorf Cheftrainer vum AC Mailand ginn, als Nofollger vum Massimiliano Allegri. De 26.Mee 2014 gouf hie vum Milan entlooss a säin Nofollger gouf den ex-Stiermer Star Filippo Inzaghi.

Literatur 
 Simon Zwartkruis: Clarence Seedorf De biografie. Houtekiet Antwerper/Amsterdam 2003, ISBN 9052406812.

Um Spaweck 
 Offiziell Websäit

Spiller vun der hollännescher Foussballnationalekipp
Hollännesch Foussballtraineren
Gebuer 1976